মেরু পর্বত
মেরু (সংস্কৃত: मेरु), এছাড়াও সুমেরু, সিনেরু ও মহামেরু হিসাবেও স্বীকৃত, হিন্দু, জৈন ও বৌদ্ধ সৃষ্টিতত্ত্বের পবিত্র পঞ্চশিখরবিশিষ্ট পর্বত এবং সকল জড় ও আধ্যাত্মিক ব্রহ্মাণ্ডের কেন্দ্র হিসেবে বিবেচিত।নির্দিষ্ট ভূ-পদার্থগত অবস্থানের পরিপ্রেক্ষিতে মেরু পর্বতের কোন স্পষ্ট অবস্থানগত পরিচয় পাওয়া যায় না। অনেক বিখ্যাত বৌদ্ধ, জৈন, হিন্দু মন্দির এই পর্বতের প্রতীকী উপস্থাপনা হিসাবে নির্মিত হয়েছে। "সুমেরু সিংহাসন" 須 彌座 xūmízuò ভিত্তিক ধারণাটি চীনা প্যাগোডার একটি সাধারণ বৈশিষ্ট্যের উপর নির্ভর করে গড়ে উঠেছে।[তথ্যসূত্র প্রয়োজন] পায়াথাটের সর্বোচ্চ বিন্দু (উচ্চতর কুঁড়ি) বা একটি বার্মিজ-শৈলির বহু-স্তরযুক্ত ছাদ মেরু পর্বতকে প্রতিনিধিত্ব করে। ব্যুৎপত্তিগতভাবে,সুমেরু পর্বতের সঠিক নাম হল মেরু (সংস্কৃত: মেরু), যার সাথে অনুমোদাত্বক উপসর্গ সু- যুক্ত করা হয়েছে, যার ফলে "সুন্দর মেরু" বা "চমৎকার মেরু" অর্থটি হয়েছে। তাছাড়া, একটি মালার কেন্দ্রীয় পুঁতির নামও মেরু বলে কথিত হয়।